PULSMESSE

Nattverdsliturgi

**NATTVERDSBØNN**

**PULSleder1: Evige Gud, vi takker deg for at vi har en plass ved ditt bord,**

**og at du ønsker fellesskap med oss.**

**PULSleder2: Send din Ånd over brødet og vinen,**

**så vi i tro kan ta imot Jesus Kristus i nattverdens måltid.**

**INNSTIFTELSESORDENE**

**Liturg1: I den natt da Herren Jesus ble forrådt, tok han et brød, takket, brøt det og sa: «Dette er min kropp, som er for dere. Gjør dette til minne om meg!»**

**Liturg2: På samme måte tok han begeret etter måltidet og sa:**

**«Dette begeret er den nye pakt i mitt blod. Hver gang dere**

**drikker av det, gjør det til minne om meg!» For hver gang dere spiser dette brødet og drikker av begeret, forkynner dere Herrens død helt til han kommer.**

**Liturg2: La oss sammen be den bønnen Jesus lærte sine venner å be:**

**Alle: Vår Far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss idag vårt daglige brød,**

**og tilgi oss vår skyld,**

**slik også vi tilgir våre skyldnere**

**Og la oss ikke komme i fristelse,**

**men frels oss fra det onde.**

**For riket er ditt, makten og æren i all evighet.**

**Amen**

**Under måltidet synges:**

**Bless the Lord**

**TILSIGELSESORD**

**Liturg1: Den oppstandne og nærværende Jesus Kristus**

**har nå gitt oss sin kropp og sitt blod, som gir tilgivelse og frelse.**

**Liturg2: Han gir oss mot til å tro og kraft til å elske.**

**Fred være i og mellom oss.**

**TAKKEBØNN**

**PULSleder1: Jesus, takk for din velsignelse.**

**PULSleder2: Vi takker for at du er nær i brød og vin,**

**og at du kjenner oss og er nær oss, alltid!**

**Alle: Amen!**